Kenya , si rasmi ah Jamhuuriyadda Kenya (), waa waddan ku yaal Bariga Afrika . Baaxada Kenya waa 580,367 kiiloomitir oo laba jibbaaran (224,081 sq mi), waa dalka 48aad ee adduunka ugu weyn marka loo eego guud ahaan bedka. Iyada oo ay ku nool yihiin dad ka badan 47.6 milyan oo qof tirakoobka 2019, Kenya waa waddanka 29aad ee ugu dadka badan. caasimada Kenya iyo magaalada ugu weyn waa Nairobi , halka magaaladeeda ugu da'da weyn iyo caasimada ugu horeysa ay tahay magaalo xeebeedka Mombasa . Magaalada Kisumu waa magaalada saddexaad ee ugu weyn sidoo kale waxay leedahay deked gudaha ah oo ku taal harada Warta Victoria . Xarumaha kale ee magaalooyinka ee muhiimka ah waxaa ka mid ah Nakuru iyo Eldoret . Laga soo bilaabo sanadka 2020, Kenya waa dalka seddexaad ee ugu dhaqaalaha badan wadamada Saxaraha ka hooseeya marka laga reebo Nigeria iyo Koonfuur afrika. Kenya waxaa xuduud la leh Koonfurta Suudaan dhinaca waqooyi-galbeed, Itoobiya dhinaca woqooyi, Soomaaliya dhanka bari, Ugaandha dhanka galbeed, Tanzania dhanka koonfureed, iyo Badweynta Hindiya dhanka koonfur-bari.